****

##### **ЧӐВАШ РЕСПУБЛИКИН**

##### **САККУНӖ**

**ЧӐВАШ РЕСПУБЛИКИН**

**УЙРӐМ САККУНӖСЕН АКЧӖСЕНЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи ҫу уйӑхӗн 30-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче бюджет правин хутшӑ­нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 43 №; 2003, 54 №; 2005, 64 №; 2006, 68, 71, 72 №-сем; 2007, 74 №; 2008, 76 №; 2009, 80, 82 №-сем; 2010, 85, 87 №-сем; 2011, 89, 91 №-сем; 2012, 92 (I том), 93, 95 №-сем; Чӑваш Республикин Саккунӗсен пуххи, 2012, 11, 12 №-сем; 2013, 6, 7, 10 №-сем; 2014, 5, 11, 12 №-сем; 2015, 6, 10, 12 №-сем; 2016, 6,
10 №-сем; 2017, 2, 9 №-сем; "Республика" хаҫат, 2017, раштав уйӑхӗн 6-мӗ­шӗ; 2018, ака уйӑхӗн 4-мӗшӗ, авӑн уйӑхӗн 26-мӗшӗ, юпа уйӑхӗн 24-мӗшӗ; 2019, ҫу уйӑхӗн 15-мӗшӗ) ҫакӑн пек улшӑнусем кӗртес:

1) 275 статьян 2-мӗш пункчӗн виҫҫӗмӗш абзацӗнче "Чӑваш Республикин Министрсен Кабинечӗн хушӑвне тӗпе хурса" сӑмахсене "Чӑваш Республикин Министрсен Кабинечӗн Председателӗн хушӑвне тӗпе хурса" сӑмахсемпе улӑштарас;

2) 54 статьяра:

а) 3-мӗш пункта "тата саккунсем кӑлармалли пуҫару правипе усӑ куракан субъектсене тавӑрса параҫҫӗ" сӑмахсем хушса хурас;

ӑ) ҫакӑн пек ҫырса 41-мӗш пункт хушса хурас:

"41. Чӑваш Республикин Тӗрӗслевпе шутлав палати Чӑваш Республикин черетлӗ финанс ҫулӗ тата планпа пӑхнӑ тапхӑр валли Чӑваш Республикин республика бюджечӗ ҫинчен калакан саккунӗн проекчӗ тӗлӗшпе зак­лючени хатӗрлет тата ӑна Чӑваш Республикин Патшалӑх Канашӗн Председателӗ палӑртнӑ вӑхӑтра яваплӑ комитета ярса парать.";

3) 592 статьяра:

а) ҫакӑн пек ҫырса 31-мӗш пункт хушса хурас:

"31. Чӑваш Республикин Тӗрӗслевпе шутлав палати Чӑваш Республикин черетлӗ финанс ҫулӗ тата планпа пӑхнӑ тапхӑр валли Чӑваш Республикин бюджет тулашӗнчи патшалӑх территори фончӗн бюджечӗ ҫинчен калакан саккунӗн проекчӗ тӗлӗшпе заключени хатӗрлет тата ӑна Чӑваш Республикин Патшалӑх Канашӗн Председателӗ палӑртнӑ вӑхӑтра профиллӗ комитета ярса парать.";

ӑ) 6-мӗш пунктра "черетлӗ финанс ҫулӗ" сӑмахсене "иртсе пыракан финанс ҫулӗ" сӑмахсемпе улӑштарас;

б) ҫакӑн пек ҫырса 61-мӗш пункт хушса хурас:

"61. Чӑваш Республикин Тӗрӗслевпе шутлав палати Чӑваш Республикин иртсе пыракан финанс ҫулӗ тата планпа пӑхнӑ тапхӑр валли Чӑваш Республикин бюджет тулашӗнчи патшалӑх территори фончӗн бюджечӗ ҫинчен калакан саккунне улшӑнусем кӗртесси ҫинчен калакан Чӑваш Республикин саккунӗн проекчӗ тӗлӗшпе заключени хатӗрлет тата ӑна Чӑваш Республикин Патшалӑх Канашӗн Председателӗ палӑртнӑ вӑхӑтра профиллӗ комитета ярса парать.";

4) 60 статьяна ҫакӑн пек ҫырса 22-мӗш пункт хушса хурас:

"22. Чӑваш Республикин иртсе пыракан финанс ҫулӗ тата планпа пӑхнӑ тапхӑр валли Чӑваш Республикин республика бюджечӗ ҫинчен калакан саккунне улшӑнусем кӗртесси ҫинчен калакан Чӑваш Республикин саккунӗн проектне Чӑваш Республикин Патшалӑх Канашне тӑратнӑ кунран пуҫласа талӑк хушшинче Чӑваш Республикин Патшалӑх Канашӗн Председателӗ тӑратнӑ документсемпе материалсем ҫак статьян 2-мӗш пункт требованийӗсене тивӗҫтерни ҫинчен калакан сӗнӳ хатӗрлеме яваплӑ комитет председательне ярса парать.

Чӑваш Республикин иртсе пыракан финанс ҫулӗ тата планпа пӑхнӑ тапхӑр валли Чӑваш Республикин республика бюджечӗ ҫинчен калакан саккунне улшӑнусем кӗртесси ҫинчен калакан саккунӗн ҫак Саккун требованийӗсене пӑхӑнса тӑратнӑ проектне Чӑваш Республикин Патшалӑх Канашӗн Председателӗ саккунсем кӑлармалли пуҫару правипе усӑ куракан субъектсене асӑрхаттарусемпе сӗнӳсем пама тата Чӑваш Республикин Тӗрӗслевпе шутлав палатине экспертиза тума ярса парать.

Чӑваш Республикин республика бюджечӗн тупӑшӗсем тата дефицичӗ ӳсессине пырса тивекен сӗнӳсене ҫав ӳсӗме ӗнентерекен шутлавсемпе ҫирӗплетсе памалла.

Ҫак пунктӑн виҫҫӗмӗш абзацӗнче кӑтартнӑ требованисене тивӗҫтермен сӗнӳсене яваплӑ комитет пӑхса тухма йышӑнмасть тата вӗсене саккунсем кӑлармалли пуҫару правипе усӑ куракан субъектсене тавӑрса параҫҫӗ.

Сӗнӳсем тӑратмалли палӑртнӑ вӑхӑт вӗҫленнӗ хыҫҫӑн яваплӑ комитет туса хатӗрленӗ тӳрлетӳсен таблицине Чӑваш Республикин Пуҫлӑхне заклю­чени пама ярса параҫҫӗ.

Чӑваш Республикин Тӗрӗслевпе шутлав палати асӑннӑ саккун проекчӗ тӗлӗшпе заключени хатӗрлет тата ӑна Чӑваш Республикин Патшалӑх Канашӗн Председателӗ палӑртнӑ вӑхӑтра тивӗҫлӗ комитета ярса парать.";

5) 813 статьян 2-мӗш пункчӗн иккӗмӗш абзацӗнче "ака уйӑхӗн 1-мӗшӗ тӗлне" сӑмахсене "ака уйӑхӗн 10-мӗшӗ тӗлне" сӑмахсемпе улӑштарас;

6) ҫакӑн пек ҫырса 813-1 статья хушса хурас:

"**813-1 статья. Чӑваш Республикин бюджет тулашӗнчи патшалӑх территори фончӗн бюджетне пурнӑҫлани ҫинчен калакан ҫулталӑкри отчет тӗлӗшпе Чӑваш Республикин Тӗрӗслевпе шутлав палатин заключенине хатӗрлесси**

Чӑваш Республикин Министрсен Кабинечӗ Чӑваш Республикин бюджет тулашӗнчи патшалӑх территори фончӗн бюджетне пурнӑҫлани ҫинчен калакан отчета иртсе пыракан финанс ҫулӗн ака уйӑхӗн 10-мӗ­шӗнчен кая юлмасӑр Чӑваш Республикин Тӗрӗслевпе шутлав палатине заклю­чени хатӗрлеме кашни ҫул тӑратать.

Чӑваш Республикин Тӗрӗслевпе шутлав палати Чӑваш Республикин бюджет тулашӗнчи патшалӑх территори фончӗн бюджетне пурнӑҫлани ҫинчен калакан ҫулленхи отчет тӗлӗшпе тунӑ заключение иртсе пыракан финанс ҫулӗн ҫу уйӑхӗн 25-мӗшӗнчен кая юлмасӑр Чӑваш Республикин Патшалӑх Канашне тӑратаҫҫӗ, ҫавӑн пекех Чӑваш Республикин Министрсен Кабинетне ярса параҫҫӗ.".

**2 статья**

Чӑваш Республикин "Чӑваш Республикин Тӗрӗслевпе шутлав палати ҫинчен" 2011 ҫулхи авӑн уйӑхӗн 13-мӗшӗнчи 58 №-лӗ саккунне (Чӑваш Рес­публикин Патшалӑх Канашӗн ведомоҫӗсем, 2011, 91 №; 2012, 92 № (I том); Чӑваш Республикин Саккунӗсен пуххи, 2013, 3, 7 №-сем; 2014, 9 №; 2015, 5 №; 2016, 2 №; 2017, 3, 11 №-сем; "Республика" хаҫат, 2017, раштав уйӑхӗн 27-мӗ­шӗ; 2018, раштав уйӑхӗн 5-мӗшӗ; 2019, нарӑс уйӑхӗн 20-мӗшӗ) ҫакӑн пек улшӑнусем кӗртес:

1) 8 статьян 1-мӗш пайӗн 71-мӗш пунктне ҫакӑн пек ҫырса хурас:

"71) Чӑваш Республикин "Чӑваш Республикинче стратегилле планлас ӗҫ ҫинчен" 2018 ҫулхи нарӑс уйӑхӗн 13-мӗшӗнчи 4 №-лӗ саккунӗпе пӑхса хӑварнӑ Чӑваш Республикинче стратегилле планлас ӗҫ енӗпе полномочисене пурнӑҫлать;";

2) 13 статьян 1-мӗш пайӗн 5-мӗш пунктӗнче "ирттернӗ тӗрӗслев тата эксперт-тишкерӳ мероприятийӗсен кӑтартӑвӗсем, отчетсем" сӑмахсене "ирт­тернӗ тӗрӗслев тата эксперт-тишкерӳ мероприятийӗсен результачӗсем ҫинчен калакан информацие кварталсерен," сӑмахсемпе улӑштарас.

**3 статья**

Чӑваш Республикин "Чӑваш Республикинче стратегилле планлас ӗҫ ҫинчен" 2018 ҫулхи нарӑс уйӑхӗн 13-мӗшӗнчи 4 №-лӗ саккунӗн ("Республика" хаҫат, 2018, нарӑс уйӑхӗн 21-мӗшӗ) 5 статйин 5-мӗш пайне улшӑну кӗртес, ӑна ҫакӑн пек ҫырса хурас:

"5. Чӑваш Республикин Тӗрӗслевпе шутлав палатин полномочийӗсен шутне ҫаксем кӗреҫҫӗ:

1) Чӑваш Республикин стратегилле планлас ӗҫ докуменчӗсене финанс­па экономика экспертизи тӑвасси;

2) Чӑваш Республикин стратегилле планлас ӗҫ докуменчӗсене хатӗрленӗ тата пурнӑҫа кӗртнӗ чухне Чӑваш Республикин социаллӑ пурнӑҫпа экономика аталанӑвӗн приоритечӗсене тӗпе хурса тӗллевлӗ кӑтартусен тытӑмне мониторинг тӑвасси тата ҫав тытӑма хатӗрленине тата унпа усӑ курнине тишкерӳ тӑвасси;

3) Раҫҫей Федерацийӗн нормативлӑ право акчӗсемпе тата Чӑваш Республикин нормативлӑ право акчӗсемпе килӗшӳллӗн стратегилле планлас ӗҫ енӗпе ытти полномочисене пурнӑҫласси.".

**4 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули